ขอเรียกเองว่าร้านนี้เป็นอาหารญี่ปุ่นฟิวชั่น เพราะเมนูอาหารญี่ปุ่น ค่อนข้างครีเอทมีส่วนประกอบหลากหลายในหนึ่งเมนู

เมนูแนะนำจากทางร้าน และเราเองด้วย คือ Hotei Salad (350 บาท) ที่มีทั้งผักหลายชนิด ปลาดิบ ไข่กุ้ง และปูอัด ราดด้วยน้ำสลัดข้น น่าจะผสมวาซาบิมาด้วย ทั้งมีประโยชน์และอร่อย ไม่เลี่ยนเลย

ได้สั่งเมนู Salmon roll (250บาท) และ Unagi roll (390บาท) จานนึงมีหลายชิ้น ข้าวต่อโรลนึงเยอะไปหน่อย ทำให้ทานแล้วอิ่มทีเดียว แต่แซลมอน และปลาไหลก็เยอะเช่นกัน

ชาเขียว (30บาท) รีฟิว เข้มข้นดี พนักงานดูแลดี แม้นั่งอยู่ชั้น2 ก็ตาม ส่วนของอาหารยังไม่รวมภาษีนะคะ

จอดรถได้ในบริเวณคอนโดเลยค่ะ แจ้งรปภ.ตอนเข้ามาได้เลย คนไม่เยอะมาก นั่งสบายๆ มีรูป3มิติตกแต่งผนังให้รู้สึกไม่แคบเกินไปค่ะ